stanford-oval/wikipedia huggingface dataset:
שלושת המוסקטרים: ד'ארטניאן
הפקה > כתיבה

התסריט לסרט נכתב על ידי צמד התסריטאים הצרפתים מתייה דלפורט ואלכסנדר דה לה פטלייר. עם ההכרזה על הפקת הדואולוגיה בדצמבר 2020, המפיק דמיטרי ראסם אישר שכתיבת התסריטים הושלמו.
על כתיבת התסריטים, דלפורט ודה לה פטלייר אמרו כי מטרתם הייתה "לתעל את רוחו של דיומא, לכתוב סרטים עם תחושה של הרפתקאות, סנגנון מרהיב ומתח, אך גם עם דיאלוגים ראויים לכתיבתו של סיראנו." הצמד תיאר את תדהמתם מלגלות "עד כמה הדמויות והתמות ביצירתו של דיומא הן מודרניות, בכל הנוגע לאלימות בחברה, לשוויון זכויות הנשים ומקומן בחברה ולמלחמות הדת".
בנוסף, דווח כי הדואולוגיה תכלול מוסקטר כהה-עור בשם חניבעל, שתבוסס על דמותו של לואי אניבה, המוסקטר כהה-העור הראשון בשורות המוסקטרים; זאת חרף העובדה שאניבה פעל בתקופתו של לואי הארבעה עשר בעוד עלילת "שלושת המוסקטרים" מתרחשת בתקופת שלטונו של לואי השלושה עשר.
הפקה > ליהוק

במקביל להכרזה על הפקת הדואולוגיה, אושר ליהוקם של פרנסואה סיביל, אווה גרין, ונסן קאסל, רומן דוריס, פיו מרמיי, לואי גארל, ויקי קריפס, לינה קודריי ואוליבר ג'קסון-כהן. עם תחילת צילומי הסרט באוגוסט 2021, נודע כי ג'קסון-כהן הוחלף על ידי ג'ייקוב פורצ'ן-לויד, וכי לגילום דמותו של הקרדינל רישלייה לוהק השחקן אריק רוף.
הפקה > צילומים

צילומי הסרט החלו ב-16 באוגוסט 2021 בסן-מלו ואיל-דה-פרנס, בשיטת גב-אל-גב במקביל לצילומי הסרט השני, לאחר שבמקור, התעתדו להתחיל ב-13 בספטמבר 2021, והסתיימו ב-3 ביוני 2022. כל הצילומים התקיימו בצרפת, ולמעט סצנות בודדות, בסביבה טבעית ובמיקומים היסטוריים.
אתרי צילום:
הפצה

הסרט עלה לאקרנים בבתי הקולנוע בצרפת ב-5 באפריל 2023, תחת הפצת "פאתה", בנוסף עלה הסרט לאקרנים בבלגיה באותו היום בהפצת "Alternative Films", בגרמניה ב-13 באפריל 2023 בהפצת "Constantin Film", ובספרד, ב-14 באפריל 2023 בהפצת "DeAPlaneta". הסרט אף עלה לאקרנים בפורמטי IMAX,‏ 4DX ודולבי סינמה.
ב-15 ביוני 2023, נמסר מטעם "וראייטי" כי זכויות הפצת הסרט וסרט ההמשך שלו, "מיליידי", נרכשו על ידי חברת "סמואל גולדווין פילמס" וכי הסרטים יעלו לאקרנים בבתי הקולנוע בארצות הברית בדצמבר 2023 ו-2024, בהתאמה. בהמשך, נמסר כי הסרט יופץ סימולטנית בבתי הקולנוע ובשירותי וידאו על פי דרישה בארצות הברית ב-8 בדצמבר 2023.
לקראת עליית סרט ההמשך לאקרנים בדצמבר 2023, הופץ הסרט מחדש בבתי הקולנוע בצרפת שבוע קודם לכן, ב-6 בדצמבר 2023.
לדברי "Unifrance", זכויות הפצת הסרט נרכשו על ידי מפיצים מקומיים ב-71 טריטוריות, למעט בהודו, אם כי חברות ההפצה "M International Media" ו-"PEN Marudhar/PEN India Ltd" הפיצו את הסרט בבתי קולנוע הודיים נבחרים ב-23 ביוני 2023.
הפצה > שיווק

ב-2 בספטמבר 2021, נחשפו תמונות סטילס ראשונות מתוך הסרט. ב-19 באפריל 2022, פרסם המגזין הצרפתי "Première" שני קאברים בכיכוב צוות השחקנים הראשי של הסרט. ב-5 במאי 2022, הופצו שני תמונות סטילס חדשות מהסרט.
במהלך פסטיבל הקולנוע בקאן 2022, הוצג קטע בן 15 דקות מתוך הסרט.
ב-5 בדצמבר 2022, הופצו לראשונה קדימון ראשון וכרזת הסרט הרשמית של הסרט. הקדימון הרשמי הופץ ב-15 בפברואר 2023; וב-15 במרץ 2023, הופצו כרזות נוספות לקידום הסרט.
ב-20 במרץ 2023, חשפה "Unifrance" קדימון חדש עם כתוביות באנגלית לצורך קידום ההפצה בארצות הברית.
ביקורות > בקופות

הסרט הופץ ב-732 בתי קולנוע בצרפת, והתברג במקום השני בקופות המקומיות (שני ל"האחים סופר מריו - הסרט"), מכר למעלה ממיליון כרטיסים וגרף 5.6 מיליון דולר בסוף השבוע הראשון לעלייתו לאקרנים. בסוף השבוע השני לעלייתו, הכניס הסרט 16.6 מיליון דולר מ-21 שווקים והיה לסרט התשיעי הרווחי ברחבי העולם. בסוף השבוע השלישי לעלייתו, מכר הסרט 2 מיליון כרטיסים בצרפת, נותר במקום השני בקופות, והכניס 24 מיליון דולר ברחבי העולם מ-30 שווקים. בסוף השבוע השישי לעלייתו, מכר הסרט 3 מיליון כרטיסים בצרפת והתברג במקום הרביעי בקופות.
נכון לאפריל 2023, מכר הסרט למעלה מ-1.36 מיליון כרטיסים מחוץ לצרפת ביותר מ-40 שווקים. ב-12 במאי 2023, התברג הסרט במקום השלישי בקופות בפולין ונצפה על ידי 47,000 איש בסוף השבוע הראשון לעלייתו לאקרנים. במאי 2023, הפך הסרט לסרט הצרפתי השלישי ברווחיותו מחוץ לצרפת לשנת 2023, והרוויח מעל 8.3 מיליון יורו, עם יותר מ-1.54 מיליון כרטיסים שנמכרו.
הסרט היה לסרט הצרפתי השלישי ברווחיותו לשנת 2023, לסרט הצרפתי השמיני ברווחיותו לשנת 2023 בצרפת, ולסרט הצרפתי החמישי ברווחיותו ברחבי העולם, לאחר שמכר למעלה מ-3.4 מיליון כרטיסים בצרפת לאחר 22 שבועות בבתי הקולנוע, ו-1.65 מיליון כרטיסים מחוץ לצרפת. שליש מסך הכנסותיו של הסרט הגיעו מאמריקה הלטינית, (378,000 במקסיקו, 106,000 בברזיל, ו-57,000 בקולומביה), ובסך הכל, הכניס הסרט 9.10 מיליון יורו מחוץ לצרפת, ו-35 מיליון דולר ברחבי העולם.
ביקורות > הזרמת מדיה

הסרט התברג ברשימת "10 הסרטים המובילים" בקטגוריית הסרטים הזרים הנצפים ביותר בעולם בשירות הזרמת המדיה "נטפליקס" לאחר עלייתו לאקרנים במרכז ודרום אמריקה בשלהי נובמבר 2023. בארגנטינה ובאורוגוואי, התברג הסרט במקום השלישי ברשימה, ובמקום הרביעי ברשימה בפרו. מ-27 בנובמבר עד 3 בדצמבר 2023, זכה הסרט ל-1.7 מיליון צפיות בנטפליקס והתברג ברשימת "10 הסרטים המובילים" ב-17 מדינות באמריקה הלטינית (למעט בברזיל).
ביקורות > תגובת הקהל

הסרט זכה לביקורות חיוביות מהמבקרים. באתר "Rotten Tomatoes", זכה הסרט לציון 98% על סמך 44 ביקורות חיוביות, עם ממוצע משוקלל של 7.50/10. באתר הקולנוע הצרפתי "AlloCiné", זכה הסרט לדירוג ממוצע של 3.7/5, על בסיס 37 ביקורות צרפתיות.
מוריס המדהים

| --- | --- |

כרזת הסרט
 מבוסס על:  "מוריס המדהים ומכרסמיו המלומדים" של טרי פראצ'ט
 בימוי:  טובי גנקל
 הופק בידי:  אמלי כריסטיאנס אנדרו בייקר רוברט צ'נדלר רוב וילקינס
 תסריט:  טרי רוסיו
 מדבבים:  יו לורי אמיליה קלארק דייוויד ת'יוליס הימש פאטל ג'מה ארטרטון ג'ו סוג אריון באקייר ג'ולי את'רטון רוב בריידון יו בונוויל דייוויד טננט
 מוזיקה:  טום האו 
 מדינה:  הממלכה המאוחדת הממלכה המאוחדת גרמניה גרמניה
 חברת הפקה:  Ulysses Filmproduktion Cantilever Media Narrativia Moonshot Films
 חברה מפיצה:  Sky Cinema (הממלכה המאוחדת) Telepool (גרמניה)
 הקרנת בכורה:  13 בנובמבר 2022 (Manchester Animation Festival) 16 בדצמבר 2022 (הממלכה המאוחדת) 3 בפברואר 2023 (ארצות הברית)
 משך הקרנה:  93 דק' 
 שפת הסרט:  אנגלית
 סוגה:  סרט פנטזיה, סרט הרפתקאות, סרט בסוגת ספרות עלילה ספקולטיבית, סרט לכל המשפחה 
 דף הסרט ב־IMDb
 
מוריס המדהים (באנגלית: The Amazing Maurice) הוא סרט קומדיית פנטזיה מונפשת ממוחשבת משנת 2022 בבימויו של טובי גנקל ובבימויו המשותף של פלוריאן וסטרמן, מתסריט מאת טרי רוסיו, המבוסס על הרומן מוריס המדהים ומכרסמיו המלומדים משנת 2001 מאת טרי פראצ'ט. בסרט מככבים יו לורי, אמיליה קלארק, דייוויד ת'יוליס, הימש פאטל, ג'מה ארטרטון, ג'ו סוג, אריון באקייר, ג'ולי את'רטון, רוב בריידון, יו בונוויל ודייוויד טננט. הסיפור עוקב אחר מוריס, חתול ג'ינג'י ברחוב שמתיידד עם קבוצת עכברושים מדברים על ידי הונאה להרוויח כסף.
זהו עיבוד קולנועי מונפש לרומן של פראצ'ט הוכרז ביוני 2019, כאשר רוסיו כתב את התסריט. רוב חברי המדבבים הראשיים התקבלו לעבודה בנובמבר 2020, כאשר מספר מדבבים נוספו במאי 2021. ההנפשה סופקה על ידי Studio Rakete ו-Red Star 3D.
הסרט הוצג בבכורה בפסטיבל האנימציה של מנצ'סטר ב-13 בנובמבר 2022, והוא הופץ בבריטניה ב-16 בדצמבר, על ידי Sky Cinema . הסרט הופץ ב-3 בפברואר 2023 על ידי Viva Pictures בארצות הברית. הסרט קיבל ביקורות חיוביות בדרך כלל מהמבקרים.
מדבבים

יו לורי בתור מוריס
אמיליה קלארק בתור מליסיה גרים
דייוויד ת'יוליס בתור מלך העכברים
הימש פאטל בתור קית'
ג'מה ארטרטון בתור אפרסקית
יו בונוויל בתור ראש העיר
דייוויד טננט בתור האפון המסוכן
רוב בריידון בתור החלילן
ג'ולי את'רטון בתור תחליב
אריון באקייר בתור גרילר
ג'ו סאג בתור סרדינים
פיטר סרפינוביץ' בתפקיד המוות
מדבבים > מדבבים בעברית

את גרסת הדיבוב לעברית ביימה טליה ברקאי
אסף פריינטא - מוריס
נועה כהן - מליסיה גרים
יהונתן מגון - קית'
מתי אטלס - גרילר
דן שצברג - האפון המסוכן
טליה ברקאי - אפרסקית
יובל בינדר - סרדינים / דמויות שונות
גליה קורקט - תחליב
ניר רון - ראש העיר / כרוז המרתף
צביקה פורמן - מלך עכבר
הפקה

ביוני 2019 הוכרז העיבוד של הרומן של טרי פראצ'ט לסרט הנפשה. בנוסף, טרי רוסיו הוצהר ככותב התסריט, קרטר גודריץ' מעצב הדמויות הקונספט, טובי ג'נקל במאי הסרט, וג'וליה סטיוארט מ-SKY, רוב ווילקינס מ-Narrativia, Emely Christians, רוברט צ'נדלר ואנדרו בייקר כמפיקים. באוקטובר 2019, החלו המכירות של הסרט ויצירות אמנות מההפקה שוחררו. המדבבים יו לורי, אמיליה קלארק, דייוויד ת'יוליס, הימש פאטל, ג'מה ארטרטון ויו בונוויל הוכרזו בנובמבר 2020. דייוויד טננט, רוב בריידון, ג'ולי את'רטון וג'ו סאג הצטרפו למדבבים במאי 2021.
הפקה > מוּזיקָה

ב-6 באפריל 2021, הוכרז על טום האו שילחין את הפרטיטורה המוזיקלית של הסרט.
הפצה

הסרט הוצג בבכורה בפסטיבל האנימציה של מנצ'סטר ב-13 בנובמבר 2022, והוא הופץ בבריטניה ב-16 בדצמבר, על ידי Sky Cinema. הוא אמור לצאת לאקרנים בארצות הברית על ידי Viva Pictures ב-3 בפברואר 2023, לאחר שתארך יציאת הסרט נדחתה מ-13 בינואר 2023. הבכורה האמריקאית שלו הייתה בפסטיבל סאנדנס 2023 .
הערות שוליים

↑  Parfitt, Orlando (5 בנובמבר 2020). "Sky sets animated feature 'The Amazing Maurice' with Hugh Laurie, Emilia Clarke (exclusive)". Screen Daily. ארכיון מ-5 בנובמבר 2020. נבדק ב-6 בנובמבר 2020. {{cite web}}:  (עזרה)
↑  Wood, Heloise (13 ביוני 2019). "Pratchett's The Amazing Maurice adapted for animation". The Bookseller. ארכיון מ-8 באוגוסט 2020. נבדק ב-6 בנובמבר 2020. {{cite web}}:  (עזרה)
↑  Levine, Nick (5 בנובמבר 2020). "Casting News: Hugh Laurie and Emilia Clarke to Voice Terry Pratchett Animated Movie 'The Amazing Maurice'". BBC America. ארכיון מ-5 בנובמבר 2020. נבדק ב-6 בנובמבר 2020. {{cite web}}:  (עזרה)
↑  AWN Staff (13 ביוני 2019). "Sir Terry Pratchett's 'Amazing Maurice' Being Turned into Animated Feature". Animation World Network. ארכיון מ-12 ביוני 2019. נבדק ב-7 בנובמבר 2020. {{cite web}}:  (עזרה)
↑  Aguilar, Carlos (16 ביוני 2019). "Terry Pratchett's 'The Amazing Maurice And His Educated Rodents' Is Being Developed Into An Animated Feature". Cartoon Brew. ארכיון מ-19 ביוני 2019. נבדק ב-7 בנובמבר 2020. {{cite web}}:  (עזרה)
↑  Barraclough, Leo (22 באוקטובר 2019). "Global Screen Picks Up 'The Amazing Maurice,' Based on Terry Pratchett's Novel (EXCLUSIVE)". Variety. ארכיון מ-5 בנובמבר 2020. נבדק ב-7 בנובמבר 2020. {{cite web}}:  (עזרה)
↑  Ramachandran, Naman (5 בנובמבר 2020). "Hugh Laurie, Emilia Clarke to Voice Terry Pratchett Adaptation 'The Amazing Maurice'". Variety. ארכיון מ-5 בנובמבר 2020. נבדק ב-7 בנובמבר 2020. {{cite web}}:  (עזרה)
↑  Lodderhose, Diana (2021-05-07). "'Doctor Who' Star David Tennant Joins 'The Amazing Maurice'; HBO Max Greenlights Spanish-Language Original 'García'; Channel 4 Axes 'The Circle' – Global Briefs". Deadline (באנגלית אמריקאית). נבדק ב-2023-06-30.
↑  "Tom Howe to Score 'The Amazing Maurice' Animated Movie | Film Music Reporter".
↑  Milligan, Mercedes (2 בדצמבר 2022). "Exclusive: 'The Amazing Maurice' Lets the Fur Fly in U.S. Theaters February 3". Animation Magazine. נבדק ב-2 בפברואר 2023. {{cite news}}:  (עזרה)
↑  Zahed, Ramin (25 באוגוסט 2022). "'The Amazing Maurice' Will Paw Its Way to U.S. Theaters in January". Animation Magazine. נבדק ב-2 בפברואר 2023. {{cite news}}:  (עזרה)
↑  Milligan, Mercedes (9 בדצמבר 2022). "'The Amazing Maurice' Makes Its Way to Sundance". Animation Magazine. נבדק ב-2 בפברואר 2023. {{cite news}}:  (עזרה)
סטארגייט (זיכיון מדיה)

| --- | --- |

לוגו הזיכיון
 יוצר:  רולנד אמריך ודין דבלין
 סרטים וטלוויזיה
 סרטים:  "סטארגייט"
 סדרות טלוויזיה:  "סטארגייט SG-1" "סטארגייט אטלנטיס" "סטארגייט יוניברס"
 סרטי טלוויזיה:  "סטארגייט: תיבת האמת" "סטארגייט: רצף הזמן"
 סדרות רשת:  "סטארגייט מקורות"
 משחקים
 משחקים:  עולמות סטארגייט
 שונות
 stargate.mgm.com
סטארגייט (באנגלית: Stargate) הוא זיכיון מדע בדיוני המבוסס על סרט קולנוע בעל אותו שם בכתיבתם של דין דבלין ורולנד אמריך. הרעיון מאחורי הזיכיון מתמקד בגשר איינשטיין-רוזן שמאפשר מסע מיידי ברחבי היקום. הזיכיון החל עם סרט הקולנוע "סטארגייט" משנת 1994. בשנת 1997 נוצרה סדרת הטלוויזיה "סטארגייט SG-1" כהמשך לסרט, ובעקבותיה הופקו סדרות הבת "סטארגייט אטלנטיס" ב-2004, "סטארגייט יוניברס" ב-2009 וסדרת הפריקוול "סטארגייט מקורות" ב-2018. מאז, התווספו לסרט הקולנוע ולסדרות הטלוויזיה נובלות ספרותיות וספרי קומיקס, סדרת אנימציה ומשחקי מחשב ושני סרטי הטלוויזיה "סטארגייט: תיבת האמת" ו"סטארגייט: רצף הזמן", אשר סיימו את עלילתה של סדרת הטלוויזיה הראשונה לאחר עשר עונות שידור.
הסרט והמשכיו השונים מתבססים על הרעיון הפסבדו-מדעי לפיו חלק ניכר מהארכאולוגיה, מהמיתוסים ומהדתות הקדומות הוא פרי יצירתם של חייזרים בעלי טכנולוגיה מתקדמת. תפיסה דומה לכך מציג אריך פון דניקן בספרו "מרכבות האלים".
הזיכיון כולל:
נובלות ספרותיות - סדרת ספרים שפורסמהבין השנים 1996–1999 כהמשך לסרט המקורי. עלילת הספרים הללו שונה לחלוטין מסדרת הטלוויזיה שנוצרה בעקבות הסרט.
סטארגייט SG-1 - סדרת טלוויזיה ששודרה לראשונה בשנת 1997 ונמשכה עשר עונות. קיימים מספר ספרים המבוססים על עלילות הסדרה.
סטארגייט אטלנטיס - סדרת טלוויזיה ששודרה לראשונה בשנת 2004 ונמשכה חמש עונות, כסדרת המשך ל"סטארגייט SG-1". הספר הראשון המבוסס על עלילות הסדרה יצא לאור בתאריך 15 בדצמבר 2005.
"סטארגייט: תיבת האמת" ו"סטארגייט: רצף הזמן" - שני סרטי המשך לסדרה "סטארגייט SG-1", שיצאו במרץ וביולי 2008, הסוגרים קצוות עלילה שנותרו פתוחים מהסדרה.
"עולמות סטארגייט" - משחק תפקידים מרובה משתתפים (MMORPG) שמהווה חלק מהקאנון המרכזי של סדרת הטלוויזיה סטארגייט SG-1. פיתוח המשחק בוטל.
"סטארגייט יוניברס" - סדרת טלוויזיה ששודרה לראשונה בשנת 2009. הסדרה מבהירה את מהותו של השברון התשיעי ומתרחשת בזמן ההווה כאשר היא מתמקדת בספינת החלל "דסטיני" המסיירת ברחבי החלל כחלק מניסוי של הקדמונים לזרוע שערי סטארגייט בכוכבי הלכת השונים, שהופסק כאשר הם התעלו למישור הבא של הקיום. לסדרה יצאו שתי עונות.
"סטארגייט אינסופיות" - סדרת אנימציה משנת 2002, שכמעט ואינה קשורה כלל לסדרה המקורית.
"סטארגייט מקורות" - סדרת רשת בת עשרה פרקים בני 10 דקות כ"א שהופקה בשנת 2018 כחלק מחגיגות 20 שנים לקיומו של זיכיון סטארגייט. הסדרה מהווה פריקוול לסדרות הטלוויזיה ומתמקדת בדמותה הצעירה של קתרין לאנגפורד, אשר הוזכרה בסדרה "סטארגייט SG-1".
סקירה

במציאות המתוארת בסרט ובסדרות, מתגלה בחפירות ארכאולוגיות במצרים בשנות ה-20 של המאה ה-20, עצם טבעתי גדול ממתכת שמקורה אינו בכדור הארץ (להלן: "סטארגייט"), עליו מוטבעים סמלים לא מוכרים (להלן: תגליפים), יחד עם טבלית אבן גדולה שגם בה סמלים דומים. לאחר שנים של מחקר מתגלה על ידי חיל האוויר של ארצות הברית מהותו של העצם - שער - דרכו ניתן לעבור אל כוכבי לכת מרוחקים בגלקסיה, באמצעות "חיוג" כתובת בת שבעה סמלים, המציינים מסלול אל מיקומו של כוכב הלכת עליו מצוי שער מאותו סוג (שער היעד). הזרמת אנרגיה רבה אל השער בשעת החיוג יוצרת "חור תולעת" בין השער לבין שער היעד, שדרכו יכולים לעבור יצורים חיים וחפצים דוממים.
ממשלת ארצות הברית שומרת את קיומו של הסטארגייט בסוד, וצוות מחקר בראשות ג'ק או'ניל נשלח לחקור את עברו השני של השער, תוך שהוא נתקל בתרבויות שונות ובאויבים שונים. לפי עלילת הסרט, סיפורי מיתולוגיה רבים בהיסטוריה האנושית מתבססים על אירועים בהם חייזרים שלטו בבני האדם בעבר הרחוק. אותם חייזרים התגלו בסדרה "סטארגייט SG-1" כ"גואולד" (Goa'uld), אשר הגוף המאורגן שלהם היה קולקטיב אדוני המערכת, אך בהמשך נוספו לסיפור העלילה גזעים נוספים. הגואולד התחזו לאלים ושיעבדו את תושבי מצרים העתיקה. כך יצרו את התרבות והדת שלהם והשתמשו בשערי הסטארגייט כדי להעביר אנשים ממקום למקום. בעקבות מרד של בני האדם, גורשו החייזרים מכדור הארץ והשער נקבר עד לגילויו מחדש בשנות העשרים.
מדע

הסרט, בניגוד לסדרה שנוצרה בעקבותיו, אינו מנסה להתמודד עם סוגיות מדעיות הקשורות בהפעלת השער למעבר בין כוכבי הלכת, ויש בו עניינים רבים הנותרים ללא הסבר (בסדרה "סטארגייט SG-1" ישנה התייחסות רבה יחסית, לסוגיות מדעיות, ואחת הדמויות החשובות החברה בצוות החוקרים בסדרה היא אסטרופיזיקאית).
הערות שוליים

↑  Gateworld.net, Universe deals with ninth chevron, by Darren Sumner, March 24th 2007
| סטארגייט |
| --- | --- | --- |
| הסדרות | סטארגייט SG-1 • סטארגייט אטלנטיס • סטארגייט יוניברס • סטארגייט אינסופיות  • סטארגייט מקורות |  |
| הסרטים | הסרט המקורי • תיבת האמת • רצף הזמן |  |
| יוצרים ושחקנים | בראד רייט • ריצ'רד דין אנדרסון (ג'ק או'ניל) • מייקל שנקס • אמנדה טאפינג • כריסטופר ג'אדג' • בן בראודר • ג'ו פלניגן • רוברט קרלייל |  |
| גזעים | הקדמונים • גואַוּלְד • אסגארד • נוקס • הרפאים • המשכפלים • ג'אפה |  |
| משחקים | עולמות סטארגייט |  |
| מושגים | אדוני המערכת • חור תולעת • אמנת הכוכבים המוגנים |  |
הליגה הסובייטית השנייה

| --- | --- |
 ענף:  כדורגל
 תאריך ייסוד:  1937
 תאריך פירוק:  1991
 ארגון מפעיל:  התאחדות הכדורגל של ברית המועצות 
 מדינות משתתפות:  ברית המועצות ברית המועצות
 שמות קודמים:  קלאס ב, בית ב'
 מפעל גבוה יותר:  ליגת המשנה הסובייטית
 
הליגה הסובייטית השנייה הייתה ליגת הכדורגל השלישית בחשיבותה בברית המועצות. אלופת הליגה הייתה מעפילה לליגת המשנה הסובייטית.
הליגה כחלק מאליפות ברית המועצות בכדורגל הוקמה בשנת 1936 והתפרקה ב-1991 לאחר קריסתה של ברית המועצות. בעבר נקראה "בית ב'.", "בית 3", "קלאס ב'", "קלאס א'".
אלופת הליגה הייתה מעפילה לליגת המשנה הסובייטית, המאפשרת העפלה לליגת העל, אם הקבוצה הייתה מצליחה גם בליגה ההיא. הליגה נוהלה על ידי פדרציית הכדורגל הסובייטית.
משפחת אדמס (זיכיון)

| --- | --- |

משפחת אדמס בעיבוד הטלוויזיוני משנות ה-60
 יוצר:  צ'ארלס אדמס
 פרסומים מודפסים
 רצועות קומיקס:  משפחת אדמס (1938)
 סרטים וטלוויזיה
 סרטים:  משפחת אדמס (1991)  החיים לפי משפחת אדאמס (1993)  משפחת אדמס (2019)  משפחת אדמס 2 (2021)
 סדרות טלוויזיה:  משפחת אדמס (1964–1966)  משפחת אדמס (1973)  משפחת אדמס (1992–1993)  משפחת אדמס החדשה (1998–1999)  ונסדיי (2022 ואילך)
 תיאטרון
 מחזות זמר:  משפחת אדמס (2010)
 משחקים
 משחקי וידאו:  משפחת אדמס (1992)  משפחת אדמס (2001)
משפחת אדמס (באנגלית: The Addams Family) היא זיכיון שנוצר במקור כרצועת קומיקס על ידי המאייר האמריקאי צ'ארלס אדמס בשנת 1937.
רצועת הקומיקס של משפחת אדמס פורסמה בתחילה במגזין ניו יורקר בסוף שנות ה-30 של המאה ה-20. עם הזמן הפכו הדמויות לגיבורי סדרת טלוויזיה, סדרות אנימציה וארבעה סרטים באורך מלא. הדמויות זכו לפופולריות רבה, ועם הזמן למורטישה אדמס ולמשרתה לרץ', שאיתם התחיל אדמס את הסדרה, הצטרפו דמויות נוספות בנות משפחת אדמס.
משפחת אדמס מהווה פארודיה על משפחה כל-אמריקאית טיפוסית: שני הורים אוהבים, ילדים, סבתא, חיית מחמד. אבל להבדיל ממשפחה אמריקאית ממוצעת, אשר כמעט תמיד דוגלת בערכים בורגניים ומקדשת את הפוליטיקלי קורקט, בני משפחת אדמס מאוהבים בגותי, בגרוטסקי ובמקבריות. הם מרבים לעסוק במוות, בייסורים ובאופל. בשושלת המפוארת של המשפחה ניתן למצוא רוצחים מפורסמים, מכשפות, קוסמים וסתם אנשים לא שפויים. כולם כאחד מהווים מקור גאווה והשראה למשפחה. הם לא מפחדים מהעל-טבעי, אלא חיים אותו יום יום. למעשה, הדבר הכמעט יחיד שמפחיד אותם באמת הוא האנשים ה"נורמלים" שסובבים אותם.
סדרות טלוויזיה

הזיכיון זכה להצלחה ופרסום רב בתחילת הדרך בעיקר בזכות העיבוד הטלוויזיוני של משפחת אדמס ששודר במקור במשך שתי עונות בשנים 1964 ו-1966 ברשת ABC כקומדיית מצבים מעורבת עם הומור שחור ואימה. התוכנית ירדה אחרי שתי עונות מאחר שקומדיית מצבים אחרת של CBS בעלת סגנון דומה, "משפחת מאנסטר" (The Munsters), זכתה לנתוני רייטינג גבוהים יותר. עם זאת, גם לאחר שהסדרה הסתיימה, נותרו לה מעריצים.
בנוסף, בשנות השבעים הופקה גם סדרת אנימציה של משפחת אדמס בין השנים 1973–1975, ובשנות התשעים הופקה סדרת אנימציה של משפחת אדמס בין השנים 1992–1993.
בנובמבר 2022 עלתה סדרת הטלוויזיה "ונסדיי" לשירות הסטרימינג "נטפליקס". הסדרה היא ספין אוף של "משפחת אדמס", ועוסקת בהתבגרותה של בת המשפחה ונסדיי אדמס כתלמידה בפנימייה התיכונית "אקדמיית נוורמור".
סרטים עלילתיים

בעקבות ההצלחה של סדרת הטלוויזיה במהלך שנות התשעים הופקו שני סרטי לייב אקשן בזיכיון – "משפחת אדמס" (1991) וסרט ההמשך שלו "החיים לפי משפחת אדמס" (1993), אשר בוימו על ידי בארי זוננפלד והציגו את הדמויות בפני דור צופים חדש.
בשנת 2019 הופק סרט האנימציה "משפחת אדמס" ובשנת 2021 הופק סרט ההמשך שלו "משפחת אדמס 2".
הפקות במה

בשנת 2010 עלה בברודוויי המחזמר "The Addams Family: A New Musical"(אנ') בו כיכבו במקור נייתן ליין וביבי ניווירת'. המחזמר היה מועמד בעבר לשני פרסי טוני.
הערות שוליים

↑  Magazine, Smithsonian; Sauer, Patrick. "The Cultural History of 'The Addams Family'". Smithsonian Magazine (באנגלית). נבדק ב-2023-12-15.
↑  Jonathan Fuge, Wednesday Reviews Praise Jenna Ortega as the Titular Addams Family Member, MovieWeb, ‏2022-11-18 (באנגלית)
↑  David Levy, Charles Addams Might Grimace at This 'Family', Los Angeles Times, ‏1993-12-20 (באנגלית אמריקאית)
↑  MGM's 'Addams Family 2' Will Debut Theatrically, Plus Online Rental - Variety, web.archive.org, ‏2021-08-21
↑  "The Tony Award Nominations". www.tonyawards.com (באנגלית אמריקאית). נבדק ב-2023-12-15.
| משפחת אדמס מאת צ'ארלס אדמס |
| --- | --- | --- |
| דמויות | גומז אדמס • מורטישה אדמס • פאגסלי אדמס • ונסדיי אדמס • דוד פסטר • סבתא • לרץ' • דבר • הדודן זה |  |
| טלוויזיה | משפחת אדמס (1964–1966) • משפחת אדמס (1973) • ליל כל הקדושים עם משפחת אדמס החדשה (1977) • משפחת אדמס (1992–1993) • משפחת אדמס החדשה (1998–1999) • ונסדיי (2022-הווה) |  |
| קולנוע | משפחת אדמס (1991) • החיים לפי משפחת אדאמס (1993) • משפחת אדמס: המפגש (1998) • משפחת אדמס (2019) • משפחת אדמס 2 (2021) |  |
| תיאטרון | משפחת אדמס (מחזמר) |  |
| --- | --- |
בקרת זהויות :  NLI: 987007563403405171  LCCN: sh94001408
מטרו (זיכיון)

| --- | --- |

עטיפת הספר הראשון בסדרה, מטרו 2033
 יוצר:  דמיטרי גלוכובסקי
 פרסומים מודפסים
 ספרים:  מטרו 2033   מטרו 2034   מטרו 2035
 סרטים וטלוויזיה
 סרטים:  מטרו 2033
 משחקים
 משחקי וידאו:  מטרו 2033   Metro: Last Light   Metro Exodus
 שונות
 metro2033.ru
מטרו הוא זיכיון המורכב מרומנים ומשחקי וידאו, שהחל עם צאת הרומן מטרו 2033 של דמיטרי גלוכובסקי בשנת 2005 על ידי הוצאת ACT. אף על פי שהחל ברוסיה, הפרויקט נהנה מפופולריות רבה גם בפולין, רומניה, הונגריה, אוקראינה וגרמניה. אולפני 4A Games האוקראינים פיתחו שלושה כותרים של משחקי וידאו שנקבעו ביקום המטרו: Metro 2033 (2010), Metro: Last Light (2013) ו- Metro Exodus (2019).
כל סיפורי המטרו חולקים את אותה תפאורה - העולם הבדיוני של הרומן המקורי של גלוכובסקי. אף כי הוא תיאר רק את חזונו על מוסקבה הפוסט-אפוקליפטית, ספרי היקום המורחב מתרחשים במגוון רחב של תחומים שונים. בין אלה: מוסקבה, סנט פטרסבורג, מחוז לנינגרד, ניז'ני נובגורוד, מחוז טבר, מחוז מוסקבה, חצי האי קולה, רוסטוב על הדון, סמארה, נובוסיבירסק, יקטרינבורג וקלינינגרד. חלק מהספרים בסדרה מתרחשים במקומות אחרים מחוץ לרוסיה, כמו אוקראינה, בלארוס, בריטניה, איטליה, פולין ואנטארקטיקה .
משחקי וידאו

משחק ירי בגוף ראשון שכותרתו Metro 2033 נוצר עבור פלטפורמות המשחק ב-Microsoft Windows ו-Xbox 360 . המשחק פותח על ידי משחקי 4A באוקראינה ופורסם במרץ 2010 על ידי THQ. משחק ההמשך, Metro: Last Light, שוחרר במאי 2013 ב-Microsoft Windows, Xbox 360 וב-PlayStation 3. גרסאות Redux של המשחקים יצאו בשנת 2014 והציגו גרפיקה ומשחקים עדכניים עם תכנים להורדה. משחק Metro Redux שוחרר למחשב האישי, ב-Xbox One וב-PlayStation 4. משחק שלישי, Metro Exodus, שוחרר בפברואר 2019.
רומנים אחרים

יקום מטרו 2033 היא סדרה של סיפורים קצרים, נובלות ורומנים, המשתרעים על מגוון ז'אנרים הנעים בין פעולה פוסט-אפוקליפטית לרומנטיקה, שנכתבו על ידי כמה מחברים שונים. אף על פי שנכתבו על ידי סופרים שונים, סיפורי סדרת מטרו המורחבת כולם נתמכים על ידי דמיטרי גלוכובסקי ומפורסמים באתר הרשמי של מטרו.
תרגומים

מרבית העבודות הכתובות של הסדרה שוחררו במקור ברוסיה. כמה ספרים מהיקום של מטרו 2033, כמו פיטר, לקראת האור והחושך, תורגמו למספר שפות אירופיות, כמו גרמנית, פולנית ושוודית. לפני 2014 ומשחקי הווידאו מטרו 2033 וMetro: Last Light, לא יצאו ספרים בסדרה במדינה שבה האנגלית היא השפה הבולטת.
אמצעי תקשורת אחרים

רומן גרפי שכותרתו Metro 2033: Britannia Comic Prologue בהשראת הפרולוג של הרומן Metro 2033 Britannia שראה אור בשנת 2012. הסיפור נכתב על ידי גרנט מקמאסטר, מחבר הרומן והוא מאויר על ידי בנדיקט הוליס. זמין להורדה בחינם ובניגוד לרומנים הוא באנגלית ולא ברוסית.
משחק הלוח Metro 2033 מבוסס על הרומן המקורי יצא בשנת 2011, שעוצב על ידי סרגיי גולובקין ופורסם על ידי הובי וורלד. סדרת המטרו התפתחה גם לסרטים של מייקל דה לוקה וסרטי סולפיסט. עם זאת החל מה -11 בדצמבר 2018 הפרויקט בוטל בשל רצון לביצוע אמריקנזציה לפרויקט. באוגוסט 2019 גלוכובסקי וחברת הפקות רוסית הודיעו על תחילת הפקת עיבוד קולנועי.
הערות שוליים

↑  Sarkar, Samit (24 ביוני 2014). "Metro Redux launches Aug. 26 on PC, PS4, Xbox One". Polygon (באנגלית אמריקאית). נבדק ב-5 במאי 2016. {{cite web}}:  (עזרה)
↑  Brown, Fraser (13 בדצמבר 2018). "Metro Exodus brings its release date forward by a week". PC Gamer. Future US. נבדק ב-15 בפברואר 2019. {{cite web}}:  (עזרה)
↑  "Metro 2033 books" (ברוסית).
↑  "Dmitrij Gluchovskij". Coltso Publisher (Sweden). 31 במאי 2015. {{cite web}}:  (עזרה)
↑  "Metro 2034 in English is finally released". Facebook. 3 במרץ 2014. {{cite web}}:  (עזרה)
↑  "The boardgame "Metro 2033"". BoardGameGeek.
↑  "Publications". אורכב מ-המקור ב-2013-10-11. נבדק ב-2019-08-24.
↑  "{Exclusive} Michael De Luca Boards Adaptation Of Post-Apocalyptic Video Game "Metro 2033"". The Tracking Board (באנגלית אמריקאית). נבדק ב-2 במרץ 2016. {{cite web}}:  (עזרה)
| "מטרו" מאת דמיטרי גלוכובסקי | "מטרו" מאת דמיטרי גלוכובסקי | "מטרו" מאת דמיטרי גלוכובסקי |  |
| --- | --- | --- | --- |
| מטרו 2033 משחק וידאו, סרט | מטרו 2034 | מטרו 2035 |  |
‏Metro: Last Light‏ • ‏Metro Exodus
משחק הלוח "מטרו 2033"